







ALYTAUS PANEMUNĖS PROGIMNAZIJOS 
2026–2027 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS




























TURINYS
I skyrius. Bendrosios nuostatos	3
II skyrius. Ugdymo proceso organizavimas	4
Pirmasis skirsnis. Mokslo metų trukmė ir struktūra	4
Antrasis skirsnis. Ugdymo programų įgyvendinimo organizavimas	5
Trečiasis skirsnis. Mokymosi pagalbos teikimas mokiniui nepasiekus patenkinamo pasiekimų lygmens patikrinimuose 	6
Ketvirtasis skirsnis. Mokinių mokymo namuose organizavimas 	7
Penktasis skirsnis. Ugdymo organizavimas grupine mokymosi forma nuotoliniu mokymo proceso organizavimo būdu ir kasdieniniu mokymo proceso organizavimo būdu 	8
III skyrius. Pradinio ugdymo programos įgyvendinimas	8
Pirmasis skirsnis. Pamokų skaičius pradinio ugdymo bendrosios programos įgyvendinimui	8
Antrasis skirsnis. Pradinio ugdymo programos organizavimo ypatumai	9
IV skyrius. Pagrindinio ugdymo programos įgyvendinimas 	10
Pirmasis skirsnis. Pamokų skaičius pagrindinio ugdymo bendrųjų programų įgyvendinimui	10
Antrasis skirsnis. Pagrindinio ugdymo organizavimo ypatumai	11
V skyrius.  Mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų),, ugdymo organizavimas	15
Pirmasis skirsnis. Pagrindiniai ugdymo organizavimo principai	15 
Antrasis skirsnis. Mokinių, turinčių specialiųjų ugdymosi poreikių, mokymosi pasiekimų ir pažangos vertinimas	16
Trečiasis skirsnis. Švietimo pagalbos teikimas	16
Ketvirtasis skirsnis. Mokymas namuose	17








3



ALYTAUS PANEMUNĖS PROGIMNAZIJOS 2026–2027 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS

I SKYRIUS
BENDROSIOS NUOSTATOS

1. Alytaus Panemunės progimnazijos 2026–2027 mokslo metų pradinio ir pagrindinio ugdymo programų  ugdymo planas (toliau – Ugdymo planas) reglamentuoja ugdymo organizavimą, pradinio ir pagrindinio ugdymo programų įgyvendinimą.
2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Ugdymo planas sudarytas vieniems mokslo metams.
4. Ugdymo planą rengė progimnazijos  direktoriaus  2026 m. gegužės 27 d. įsakymu Nr. V-246- (1.2.) ,,Dėl progimnazijos 2026–2027 mokslo metų pradinio ir pagrindinio ugdymo programų ugdymo plano rengimo grupės” sudaryta darbo grupė.
5. Progimnazijos ugdymo planas rengtas ir bus įgyvendinamas:
[bookmark: _GoBack]5.1. vadovaujantis Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V‑570 „Dėl Pradinio, pagrindinio ir vidurinio ugdymo programų aprašo patvirtinimo“ patvirtintu Pradinio, pagrindinio ir vidurinio ugdymo programų aprašu (galiojanti suvestinė redakcija), Lietuvos Respublikos švietimo ir mokslo ministro 2012 m. birželio 28 d. įsakymu Nr. V‑1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ patvirtintu Mokymosi pagal formaliojo švietimo programas formų ir mokymo organizavimo tvarkos aprašu (galiojanti suvestinė redakcija), 2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr. V‑559 (su galiojančiais pakeitimais),
Lietuvos Respublikos sveikatos apsaugos ministro  2011 m. rugpjūčio 10 d. įsakymu Nr. V‑773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ patvirtinta Lietuvos higienos norma HN 21:2017 (galiojanti suvestinė redakcija), bei kitais bendrąjį ugdymą reglamentuojančiais teisės aktais.
5.2. remiantis nacionalinių ir tarptautinių mokinių pasiekimų patikrinimų ar tyrimų duomenimis ir rekomendacijomis;
5.3. atsižvelgiant į 2026–2028-ųjų metų progimnazijos strateginį tikslą – užtikrinti holistinį vaikų ugdymą, bendradarbiaujant su šeima, kad kiekvienas vaikas saugioje ir palaikančioje aplinkoje augtų kaip visapusiška asmenybė.
5.4. atsižvelgiant į 2026–2027 mokslo metų uždavinius:
5.4.1. gerinti ugdymo kokybę, taikant aktyvius metodus ir stiprinant mokinių pasiekimus bei pažangą visose srityse;
5.4.2. plėtoti mokytojų profesines kompetencijas, skatinant bendradarbiavimą, refleksiją ir įtraukiojo ugdymo taikymą kasdienėje praktikoje;
5.4.3. įgyvendinti holistinio ugdymo strategiją, siekiant subalansuoto mokinių akademiškumo, emocinio intelekto, vertybinių nuostatų ir sveikos gyvensenos ugdymo;
5.4.4. stiprinti mokinių tapatumo, pilietiškumo ir pasididžiavimo mokykla bei savo valstybe jausmą per bendruomenines veiklas ir tradicijas.
6. Mokyklos ugdymo plane numatomas ugdymo proceso organizavimas 2026–2027 mokslo metais pagal Pradinio, pagrindinio ir vidurinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).

II SKYRIUS
UGDYMO PROCESO ORGANIZAVIMAS

PIRMASIS SKIRSNIS
MOKSLO METŲ TRUKMĖ IR STRUKTŪRA

7. Mokslo metus sudaro laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.
8. Mokslo metų ugdymo proceso trukmė apibrėžiama ugdymo dienų skaičiumi.
9. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.
10. 2026–2027 mokslo metų pradžia – 2026 m. rugsėjo 1 d. Ugdymo proceso trukmė dienomis pagal ugdymo programas: 
10.1. pradinio ugdymo programa – 175 d.;
10.2. pagrindinio ugdymo programa (5–8 klasės) – 180 d.;
10.3. atostogos:

	Rudens atostogos
	2026 m. lapkričio 2 d. – 2026 m. lapkričio 8 d.

	Žiemos (Kalėdų) atostogos
	2026 m. gruodžio 21 d. – 2027 m. sausio 3 d.

	Žiemos atostogos
	2027 m. vasario 15 d. – 2027 m. vasario 21 d.

	Pavasario (Velykų) atostogos
	2027 m. kovo 22 d. – 2027 m. kovo 29 d.

	Vasaros atostogos
	1–4 kl.: 2027 m. birželio 10 d. – rugpjūčio 31 d.
5–8 kl.: 2027 m. birželio 17 d. – rugpjūčio 31 d.


11. 1-8 klasėse gali būti intensyvinamas ugdymo procesas iki 3 dienų, kai veiklos su mokiniais vykdomos nedarbo dienomis, po pamokų ar mokinių atostogų metu. Ugdomojoje veikloje turi dalyvauti ne mažiau nei 70 proc. klasės mokinių. 
12. Pažintinė, kultūrinė, meninė, sportinė, kūrybinė veikla – sudėtinė ugdymo proceso veiklos dalis. Ji įgyvendinama atsižvelgiant į bendrosiose programose numatytą dalykų turinį, mokinių amžių. Organizuojama nuosekliai per visus mokslo metus įvairiose aplinkose mokykloje ir už jos ribų. Šios dienos įskaičiuojamos į mokymosi dienų skaičių,  veiklos vykdomos pagal pateiktą planą ir atskirą direktoriaus įsakymą. Progimnazija šiai veiklai skiria tokį keturių/penkių ugdymosi dienų skaičių: 

	Eil. Nr.
	Ugdymo dienos pavadinimas

	Data
	Atsakingi asmenys

	1. 
	Mokslo ir žinių diena
	2026 m. rugsėjo 1 d. 
	Klasių vadovai

	2. 
	Klasės vadovo diena: mūsų lūkesčiai
	2026 m. rugsėjo 2 d.
	Klasių vadovai, paskirti mokytojai

	3. 
	Žiemos šventė
	2026 m. gruodžio mėn.
	Klasių vadovai, mokinių taryba

	4. 
	Edukacinių išvykų diena
	1-2 dienos per mokslo metus
	Klasių vadovai

	5. 
	Pilietinio ugdymo diena 
	2027 m. sausio 22 d. (7 kl.),
2027 m. gegužės 27 d. (8 kl.)
	Klasių vadovai

	6. 
	Mokslo metų pabaigos diena
	2027 m. birželio mėn.
	Klasių vadovai


13. Mokykla, suderinusi su savivaldybės vykdomąja institucija ar jos įgaliotu savivaldybės administracijos direktoriumi, gali keisti atostogų laiką, bet ne trukmę. 
14. Ugdymo procesas skirstomas pusmečiais:

	Klasės
	Pusmečiai

	
	I pusmetis (90 dienų)
	II pusmetis (85/90 dienų)

	1-4 klasės
	2026-09-01–2027-01-25
	2027-01-25–2027-06-09

	5-8 klasės
	2026-09-01–2027-01-25
	2027-01-25–2027-06-16



ANTRASIS SKIRSNIS
UGDYMO PROGRAMŲ ĮGYVENDINIMO ORGANIZAVIMAS

15. Ugdymo savaitė yra 5 darbo dienų mokymosi periodas, cikliškai besikartojantis ugdymo procese. 
16. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Progimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
17. Progimnazija sudaro galimybes mokiniams kiekvieną dieną užsiimti fiziškai aktyvia veikla (judrieji žaidimai, įvairios iniciatyvos, akcijos)  vidiniame kiemelyje, koridoriuose, stadione, sporto ar renginių salėje. Progimnazijos erdvės pritaikytos aktyviam mokinių poilsiui (stalo teniso stalai, šachmatų ir šaškių stalai, laipiojimo sienelė). 
18. Reguliuodama mokinių mokymosi krūvius, progimnazija vykdo mokinių mokymosi krūvio stebėseną. Mokinių mokymosi krūvio reguliavimo priemonės reglamentuojamos Alytaus Panemunės progimnazijos mokinių mokymosi krūvio optimizavimo ir namų darbų skyrimo mokiniams tvarkos aprašais: 
18.1.  namų darbų užduotys skiriamos tikslingai, įtvirtinančios pamokoje ugdytus gebėjimus ir pagal galimybes diferencijuojamos atliepiant įvarius mokinių mokymosi poreikius. Siekiant užtikrinti mokinių darbo ir poilsio režimą, įvertinamas skiriamų užduočių kiekis ir laikas joms atlikti visų mokomųjų dalykų kontekste. Vidutinis laikas visų dalykų namų darbams atlikti pradinėse klasėse neturėtų viršyti 40 min. per dieną, įskaitant skaitymo įgūdžių ugdymą, pagrindinio ugdymo pirmame koncentre – 60 min. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko; 
18.2. mokiniams reguliariai teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;
18.3. atsiskaitomieji darbai, skirti pažymiu įvertinti mokinių pasiekimus, negali būti organizuojami per dažnai, iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, turi būti numatytas pakankamas laikas jiems pasirengti. Atsiskaitomųjų darbų užduotys ir įvertinimai turi būti grąžinami mokiniams, kilus klausimų mokiniams ir jų tėvams (globėjams, rūpintojams), jei jie to pageidauja, sudaromos sąlygos išsamiai susipažinti su individualaus darbo stiprybėmis ir trūkumais;
19. 7–8 klasių mokiniai, besimokantys arba yra baigę formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko, kurio mokosi, bendrajai programai, tėvų prašymu bei direktoriaus įsakymu gali būti atleidžiami nuo dalies pamokų lankymo. Mokiniai šių pamokų metu (išskyrus pirmą ir paskutinę pamokas, jų metu už mokinių saugumą atsako mokinių tėvai) privalo būti skaitykloje, fojė. Pažeidus šį reikalavimą, progimnazija už mokinių saugumą neatsako. Progimnazija, gavusi pažymą apie dalykų mokinio pasiekimų įvertinimus, konvertuoja į 10 balų vertinimo sistemą. Mokiniai turi atstovauti progimnazijai renginiuose. 
20. Mokymosi pagalbos teikimas: 
20.1. mokymosi pagalba ugdymo procese teikiama kiekvienam mokiniui, kuriam ji reikalinga; ypač svarbi mokymosi pagalba mokiniui: 
20.2. dėl ligos ar kitų priežasčių praleidusiam dalį pamokų; 
20.3. gavusiam nepatenkinamą atsiskaitomųjų ar kitų užduočių įvertinimą; 
20.4.  gavusiam kelis iš eilės nepatenkinamus kurio nors dalyko įvertinimus; 
20.5. jei pasiekimų lygis (vieno ar kelių dalykų) žemesnis, nei numatyta bendrosiose programose, ir mokinys nedaro pažangos; 
20.6. jei nacionalinio pasiekimų patikrinimo metu nepasiekiamas patenkinamas lygis; 
20.7. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;
20.8. kitais mokyklos pastebėtais mokymosi pagalbos poreikio atvejais.
21. Mokykla ugdymo procese siekia laiku užtikrinti sisteminę mokymosi pagalbą, kuri apima žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.). 
22.  Individualus ugdymo planas sudaromas mokiniui, kuris:
22.1. atvykęs arba grįžęs iš užsienio; 
22.2. mokomas namuose pagal gydytojų konsultacinės komisijos rekomendacijas; 
22.3. turi specialiųjų ugdymosi poreikių;
22.4. išskirtinių gabumų mokiniui, siekiančiam aukštų mokymosi pasiekimų;
23. Laikinųjų grupių mokymuisi sudarymas:
23.1. mokymo procesui diferencijuoti sudaromos laikinosios grupės, kurių sudarymo poreikį lemia kai kurių dalykų mokymo(si) specifika ir organizavimo sprendimai mokiniams pasirinkus mokytis daugiau įvairesnio turinio dalykų;
23.2. minimalus mokinių skaičius grupėje nustatytas pagal turimas mokymo lėšas: neformaliose vaikų švietimo veiklose -10.
23.3. maksimalus mokinių skaičius laikinojoje grupėje negali būti didesnis, nei teisės aktais nustatytas didžiausias mokinių skaičius klasėje;
23.4. laikinosios grupės sudaromos: 
23.5. doriniam ugdymui, jeigu tos pačios klasės mokiniai yra pasirinkę ir tikybą, ir etiką; 
23.6. informatikos, technologijų dalykams mokyti, gamtos mokslų tiriamiesiems darbams atlikti, atsižvelgiant į darbo vietų kabinetuose, laboratorijose skaičių, kurį nustato Higienos norma;  
23.7. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ugdymo programą; 
24. 1–8 klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstymas. Bendruosiuose ugdymo planuose nustatytas skiriamų pamokų skaičius klasių grupėms skiriamas: 
24.1. konsultacijoms pagal mokinių poreikį ir mokančio mokytojo siūlymus organizuoti;
24.2. laikinosioms grupėms sudaryti;
24.3. mokyklos sprendimu kitiems mokinių mokymosi poreikiams tenkinti.
25. Ugdymo procesas gali būti organizuojamas ne tik mokykloje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus, vadovaujantis Panemunės progimnazijos mokinių ugdymo ne mokyklos aplinkoje organizavimo aprašu:
25.1. tiesiogiai siejant dalyko mokymosi turinį, ugdomas kompetencijas su ne mokyklos mokymosi aplinka. Mokytojas, rengdamas ilgalaikius dalyko planus, numato  mokymąsi kitose aplinkose periodiškumą;
25.2. pritaikant pamokų tvarkaraštį ugdymo procesui organizuoti ne mokykloje, lanksčiai jį keičiant, siekiama užtikrinti, kad dalies mokinių mokymasis ne mokykloje nesutrikdytų įprasto ugdymo proceso.


TREČIASIS SKIRSNIS
MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE

26. Mokiniui, įgijusiam pradinį išsilavinimą ir nepasiekusiam patenkinamo pasiekimų lygmens dalyvaujant  nacionaliniuose mokinių pasiekimų patikrinimuose  (toliau šiame skirsnyje – Pasiekimų patikrinimas), sudaromas individualių mokymosi pasiekimų gerinimo planas ir skiriama reikalinga mokymosi pagalba.
27. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.
28. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygmens Pasiekimų patikrinimuose, priima savivaldybės vykdomoji institucija ar jos įgaliotas savivaldybės administracijos direktorius. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, gali būti organizuojamas mokykloje, kurioje mokinys mokėsi, ar paskirtoje mokykloje, kai konsultacijos teikiamos kelių mokyklų mokiniams. Konsultacijas gali teikti mokęs mokytojas, kitas mokyklos mokytojas ar paskirtos mokyklos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį. 
29. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos. 

KETVIRTASIS SKIRSNIS
MOKINIŲ MOKYMO NAMUOSE ORGANIZAVIMAS

30. Mokinių mokymas namuose organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu. 
31. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį. 
32. Mokiniui, kuris mokosi namuose:
32.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:
32.1.1. 1–3 klasėse skiriama 315 pamokų per mokslo metus (9 pamokos per savaitę);
32.1.2.  4 klasėje skiriama 385 pamokos per mokslo metus (11 pamokų per savaitę);
32.2. mokiniui, kuris mokosi namuose pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:
32.2.1.  5–6 klasėse skiriamos 432 pamokos per mokslo metus (12 pamokų per savaitę);
32.2.2.  7–8 klasėse skiriama 468 pamokos per mokslo metus (13 pamokų per savaitę). 
33. Suderinus su mokinio tėvais (globėjais, rūpintojais) mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo ir gali neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą. 
34. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.
35. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

PENKTASIS SKIRSNIS
UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU

36. Mokykla, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu.
37. Nuotoliniu mokymo proceso organizavimo būdu 5–8 klasių mokiniai gali mokytis iki 10 procentų ugdymo procesui skiriamo laiko per mokslo metus.
38. Mokykla, planuodama ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.
39. Mokiniai ir jų tėvai (globėjai, rūpintojai) turi būti iš anksto informuojami dėl nuotolinio mokymo būdo naudojimo ugdymo procese.
40. Nuotoliniu mokymo proceso organizavimo būdu gali būti organizuojama:
40.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma; 
40.2. konsultacijos, atsižvelgiant į mokyklos konkrečią situaciją;
40.3. kitos mokyklos organizuojamos veiklos.
41. Planuodama ugdymo procesą organizuoti nuotoliniu mokymo proceso organizavimo būdu, mokykla turi turėti tokiam mokymosi būdui pritaikytas mokymo priemones mokymo procesui organizuoti. Visi nuotoliniu mokymo proceso organizavimo būdu mokyti numatytų klasių mokiniai turi turėti galimybes dalyvauti mokymosi procese. 
42. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.
43. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. 
44.  Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

III SKYRIUS
PRADINIO UGDYMO PROGRAMOS ĮGYVENDINIMAS

PIRMASIS SKIRSNIS
PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI

45. Pamokų skaičius pradinio ugdymo programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu.
 
	Klasė/dalykai  
	1 klasė 
	2 klasė 
	3 klasė 
	4 klasė 
	Iš viso skiriama pamokų pradinio ugdymo programai 

	Dorinis ugdymas  

	Dorinis ugdymas (tikyba arba etika)  
	35 (1) 
	35 (1) 
	35 (1) 
	35 (1) 
	140 (4) 

	Kalbinis ugdymas  

	Lietuvių kalba ir literatūra  
	280 (8) 
	245 (7) 
	245 (7) 
	245 (7) 
	1015 (29) 

	Užsienio kalba (pirmoji, anglų)
	– 
	70 (2) 
	70 (2) 
	70 (2) 
	210 (6) 

	Visuomeninis ugdymas  

	Visuomeninis ugdymas
	35 (1) 
	35 (1) 
	35 (1) 
	35 (1) 
	140 (4) 

	Matematinis, gamtamokslinis ir technologinis ugdymas  

	Gamtos mokslai
	35 (1) 
	35 (1) 
	35 (1) 
	35 (1) 
	140 (4) 

	Matematika  
	140 (4) 
	175 (5) 
	175 (5) 
	175 (5) 
	665 (19) 

	Technologijos  
	35 (1) 
	35 (1) 
	35 (1) 
	35 (1) 
	140 (4) 

	Meninis ugdymas 

	Dailė   
	35 (1) 
	35 (1) 
	35 (1) 
	35 (1) 
	140 (4) 

	Muzika  
	70 (2) 
	70 (2) 
	70 (2) 
	70 (2) 
	280 (8) 

	Šokis
	35 (1) 
	35 (1) 
	35 (1) 
	35 (1) 
	140 (4) 

	Fizinis ir sveikatos ugdymas  

	Fizinis ugdymas  
	105(3) 
	105(3) 
	105 (3) 
	105 (3) 
	420 (12) 

	Iš viso privalomų pamokų skaičius per mokslo metus  
	805 (23) 
	875 (25) 
	875 (25)
	875 (25) 
	3 430 (98) 

	Pamokos, skiriamos mokinių ugdymosi poreikiams tenkinti 
	35 (1)  
	35 (1) 
	35 (1) 
	35 (1) 
	140 (4)  

	Maksimalus leistinas pamokų skaičius  
	875 (25) 
	1 050 (30) 
	1 050 (30) 
	1 050 (30) 
	4 025 (115) 

	Neformalusis vaikų švietimas  (valandų skaičius klasėms per mokslo metus)
	140 
	140 
	280 



ANTRASIS SKIRSNIS
PRADINIO UGDYMO PROGRAMOS ORGANIZAVIMO YPATUMAI 

46. Pradinio ugdymo programos dalykų turinio įgyvendinimo ypatumai:
46.1. dorinis ugdymas:
46.1.1. mokinio tėvai (globėjai, rūpintojai) pradedant jam mokytis pagal pradinio ugdymo programą, parenka vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;
46.1.2. dorinio ugdymo dalyką mokiniui galima keisti mokyklos nustatyta tvarka.
46.2. pirmosios užsienio kalbos mokymas:
46.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais.
46.2.2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš Europos kalbų – anglų;
46.3. visuomeninis ir gamtamokslinis ugdymas: siekdamas visuomeninio ir gamtos mokslų bendrosiose programose iškeltų tikslų, dalykams skirtas pamokas mokytojas gali planuoti lanksčiai, pavyzdžiui, organizuojant tyrinėjimo veiklą ribotą laikotarpį vieno dalyko mokymui skirti daugiau savaitinių pamokų. 
46.4. fizinis ugdymas:
46.4.1. specialiosios medicininės fizinio pajėgumo grupės gali būti organizuojamos taip:
46.4.2.  mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
46.5.  meninis ugdymas:  dailės dalykui skiriama 1; muzikos – 2;  šokio – 1 savaitinė valanda;
46.6. informatikos, etninės kultūros, gyvenimo įgūdžių mokoma integruotai. Mokytojas, rengdamas ilgalaikius dalyko planus, numato  temas ir periodiškumą.
47. Priemonės, skirtos nacionaliniams mokinių pasiekimams gerinti:
47.1 kiekvienos klasės bent viena lietuvių kalbos ar matematikos savaitinė pamoka organizuojama informatikos kabinete;
47.2 1-2 klasėse konsultacijos organizuojamos pagal poreikį, 3-4 klasėse pagal turimas lėšas -atskiros matematikos ir lietuvių kalbos konsultacijos;
47.3 1-4 klasėse mokiniai naudojasi Eduka;
47.4 pirmąjį pusmetį 4 klasėse kas antrą savaitę didinamas lietuvių kalbos ir matematikos pamokų skaičius, atitinkamai mažinant dailės ir technologijų pamokų skaičių. Antrąjį pusmetį, atvirkščiai, didinamas kas antrą savaitę dailės ir technologijų pamokų skaičius;
47.5 1-4 klasių mokiniai skatinami dalyvauti lietuvių kalbos ir matematikos konkursuose, olimpiadose;
47.6 3-4 klasių mokytojos vieną pamoką per mėnesį dirba paralelinėje klasėje;
47.7 ypatingas dėmesys skiriamas sąvokoms įsisavinti;
47.8 sprendžiamos Olympis, BrainRing demonstracinės versijos;
47.9 4 klasėse naudojami pasirengimo NMPP užduočių sąsiuviniai.
48. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.
49. 1–4 klasių neformaliojo vaikų švietimo valandų paskirstymas 2026–2027 m. m.:

	Klasių grupė
	1–4 kl.

	Valandų pagal ugdymo planą
	20

	Panaudota valandų
	19

	Nepanaudota valandų
	1

	Būrelio pavadinimas
	Savaitinių valandų skaičius

	
	

	Būrelis „Kūrybos erdvės“
	1

	Anglų kalbos
	1

	Jaunučių choras
	4

	Šachmatininkų būrelis „Šachas“ 
	2

	Jaunųjų šaulių būrelis
	2

	Sporto būrelis
	4

	Tautinių šokių ansamblis „Uldukas“
	4

	Knygų mylėtojų klubas
	1



IV SKYRIUS
PAGRINDINIO UGDYMO PROGRAMOS ĮGYVENDINIMAS 

PIRMASIS SKIRSNIS
PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI 

50. Pamokų skaičius pagrindinio ugdymo bendrosioms programoms įgyvendinti 2025–2026 mokslo metais grupinio mokymosi forma kasdieniu ir nuotoliniu mokymo proceso organizavimo būdu. 
	Dalykų grupės / dalykai
	Klasė / pamokų skaičius per mokslo metus ir per savaitę

	Iš viso programai 

	
	5 klasė 
	6 klasė 
	7 klasė 
	8 klasė 
	

	Dorinis ugdymas 

	Dorinis ugdymas (etika / tikyba) 
	36 (1)
	36 (1)
	36 (1)
	36 (1)
	144 (4)

	Kalbinis ugdymas 

	Lietuvių kalba ir literatūra 
	180 (5) 
	180 (5) 
	180 (5) 
	180 (5) 
	720 (20)

	Užsienio kalba
(pirmoji, anglų)
	108 (3)
	108 (3)
	108 (3)
	108 (3)
	432 (12)

	Užsienio kalba 
(antroji, prancūzų)
	
	
	72 (2)
	72 (2)
	144 (4)

	Užsienio kalba 
(antroji, rusų)
	
	72 (2)
	72 (2)
	72 (2)
	216 (6)

	Užsienio kalba 
(antroji, vokiečių)
	
	72 (2)
	72 (2)
	72 (2)
	216 (6)

	Matematinis, gamtamokslinis ir technologinis ugdymas 

	Matematika 
	144 (4)
	144 (4)
	144 (4)
	144 (4)
	576 (16)

	Informatika 
	36 (1)
	36 (1)
	36 (1)
	36 (1)
	144 (4)

	Gamtos mokslai
	72 (2)
	72 (2)
	
	
	144 (4)

	Biologija 
	
	
	72 (2)
	36 (1)
	112 (3)

	Chemija 
	
	
	
	72 (2)
	72 (2)

	Fizika 
	
	
	36 (1)
	72 (2)
	112 (3)

	Technologijos 
	72 (2)
	72 (2)
	72 (2)
	36 (1) 
	252 (7)

	                                        Visuomeninis ugdymas
	

	Istorija 
	72 (2)
	72 (2)
	72 (2)
	72 (2)
	288 (8)

	Geografija 
	
	72 (2)
	72 (2)
	72 (2)
	216 (6)

	Meninis ugdymas 

	  Dailė 
	36 (1)
	36 (1)
	36 (1)
	36 (1)
	144 (4)

	  Muzika 
	36 (1)
	36 (1)
	36 (1)
	36 (1)
	144 (4)

	Fizinis ir sveikatos ugdymas 

	Fizinis ugdymas 
	108 (3)
	108 (3)
	108 (3)
	108 (3)
	432 (12)

	Gyvenimo įgūdžiai 
	36 (1)
	36 (1) 
	36 (1)
	36 (1) 
	144 (4)

	Socialinė-pilietinė veikla 
	20
	20
	20
	20
	80

	Minimalus pamokų skaičius mokiniui per savaitę 
	26
	30
	31
	32
	-

	Minimalus privalomas pamokų skaičius mokiniui per mokslo metus 
	936 

	1 080

	1 116 

	1 152

	-

	Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus 
	
563

	Neformalusis vaikų švietimas (valandų skaičius klasėms per mokslo metus) 
	
259




ANTRASIS SKIRSNIS
PAGRINDINIO UGDYMO PROGRAMOS ORGANIZAVIMO YPATUMAI

51. Mokiniui, kuris pradeda mokytis pagal pagrindinio ugdymo programos pirmąją ir naujai atvykusiems mokiniams skiriamas adaptacinis laikotarpis. Rugsėjo mėnesį 5 klasių mokiniams skiriamas adaptacinis laikotarpis, naujai atvykusiems mokiniams nuo atvykimo į mokyklą dienos – dviejų savaičių trukmės adaptacinis laikotarpis. Per šį laikotarpį mokinių pažanga ir pasiekimai vertinami vadovaujantis Alytaus Panemunės progimnazijos mokinių pasiekimų vertinimo ir pažangos stebėsenos tvarkos aprašu. Pasibaigus skirtam adaptacijos laikui, mokykla gali skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu stebima individuali pažanga, mokinių pasiekimų ir pažangos pažymiais nevertinami.
52. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų  90 punkte. Dalykams mokytis skiriamų pamokų skaičius negali būti mažesnis, nei numatyta Bendruosiuose ugdymo  planuose.
53. Mokykla vadovaujasi Pagrindinio ugdymo bendrosiomis programomis, Mokymosi pagal formaliojo švietimo programas mokymo organizavimo tvarkos aprašu, Pagrindinio ugdymo programos aprašu, tvirtinamu Švietimo, mokslo ir sporto ministro.
54. Dalykų moduliams, konsultacijos skiriamos mokymosi pagalbai teikti, ugdymo poreikiams tenkinti ir mokymo pasiekimams gerinti. 
55. Progimnazija siūlo 8 klasių gabiems mokiniams rinktis matematikos-informatikos modulį „Ateities protai“.
56. Mokykla sudaro sąlygas mokiniams ugdytis ne tik klasėje, bet ir įvairiose aplinkose (organizuojamos pamokos-ekskursijos, pamokos-koncertai; edukacijos ir kt. ). 
57. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Bendruosiuose ugdymo planuose. 
58. Neformalusis vaikų švietimas organizuojamas ir įgyvendinamas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005-12-30 įsakymu Nr. ISAK-2695 (Lietuvos Respublikos švietimo ir mokslo ministro 2012-03-29 įsakymo Nr. V-55 redakcija), ir Alytaus Panemunės progimnazijos neformaliojo vaikų švietimo organizavimo tvarkos aprašu, patvirtintu progimnazijos direktoriaus 2018-06-15 įsakymu Nr. V-267-(3.4.), neformaliojo vaikų švietimo programas mokiniai renkasi laisvai, jos yra neprivalomos.
59. 5–8 klasių neformaliojo vaikų švietimo valandų paskirstymas
	Klasių grupės
	5–8 kl.

	Valandų pagal ugdymo planą
	17

	Panaudota valandų
	14

	Nepanaudota valandų
	3



	Būrelio pavadinimas
	Valandų sk.

	Būrelis „Jaunieji šauliai“
	3

	Jaunių choras „Aušra“
	2

	Būrelis „Sporto ir judriųjų žaidimų“
	2

	Instrumentinis ansamblis „Nata“
	2

	Mitybos būrelis „Kitokie skoniai“
	2

	Šachmatininkų būrelis „Matas“
	1

	Būrelis „Matematika aplink mus“
	1

	Būrelis „Erasmus+“
	1



60. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą  ne mažiau kaip 20 pamokų (valandų). 
61. Socialinė-pilietinė veikla organizuojama ir įgyvendinama vadovaujantis Alytaus Panemunės progimnazijos 5–8 klasių mokinių socialinės-pilietinės veiklos organizavimo tvarkos aprašu, parengtu vadovaujantis Bendrųjų ugdymo planų 9 priedu.
62. Socialinė-pilietinė veikla organizuojama:
62.1.  atsižvelgiant į mokyklos pasiūlytas veiklos sritis; 
62.3. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;
62.4. socialinė-pilietinė veikla neįskaitoma į mokinio mokymosi krūvį; 
62.5. mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
63. Mokymosi turinio įgyvendinimo organizavimas.
64.  Dorinis ugdymas:  dorinio ugdymo dalyką (tikybos ar etikos) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats. 
65.  Lietuvių kalba: 
65.1.  progimnazija mokiniams, kurie nepasiekia lietuvių kalbos pagrindinio ugdymo bendrojoje programoje numatyto patenkinamo lygio, skiria konsultacijas sudarant laikinas trumpalaikes grupes, atsižvelgus į mokyklos turimas lėšas;
65.2.  mokykloje rūpinamasi lietuvių kalbos ugdymu per visų dalykų pamokas: 
65.3.  bendri kalbos ugdymo reikalavimai, apsvarstyti ir priimti Kalbinio ugdymo  mokytojų metodinės grupės pasitarime, pristatomi per pirmąjį Mokytojų tarybos posėdį;
65.4.  mokomosios užduotys panaudojamos kalbai ir mąstymui ugdyti, kreipiant mokinių dėmesį į kalbos nuoseklumą, logiškumą, planingumą;
65.5.  mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas;
65.6.  vertinant mokinio pasiekimus teikiama grįžtamoji informacija ir apie kalbos mokėjimą, nurodomi privalumai ir taisytini bei tobulintini dalykai;
65.7.  ugdoma kalbinė atsakomybė, kalbinė raiška, suvokiant tai kaip vieną iš prisistatymo viešoje erdvėje įvaizdžio elementų ir sklandžios komunikacijos pagrindą;
65.8.  ugdoma kalbinė atsakomybė, kalbinė raiška, suvokiant tai kaip vieną iš prisistatymo viešoje erdvėje įvaizdžio elementų ir sklandžios komunikacijos pagrindą;
65.9.  integruotai mokoma lietuvių kalbos ir laisvės kovų istorijos, skiriant ne mažiau kaip po dvi pamokas 5–8 klasėse;
66. Užsienio kalba:
66.1.  pirmosios užsienio kalbos mokymasis tęsiamas 5–8 klasėse;.
66.2. pirmosios užsienio kalbos bendroji programa 5–6 klasėse orientuota į A2, o 7–8 klasėse – į B1 kalbos mokėjimo lygį pagal Bendruosius Europos kalbų metmenis; 
66.3.  užsienio kalbos mokoma pagal kalbos mokėjimo lygį, kuris nustatomas, naudojantis Europos kalbų aplanku arba (ir) savarankiškai mokytojų pasirinktais kalbų mokėjimo lygio nustatymo testais. Užsienio kalbos siekiamas mokymosi lygis nurodomas elektroniniame dienyne; 
66.4.  antrosios užsienio kalbos mokoma nuo 6 klasės. Programa 6–7 klasėse orientuota į A1, o 8 klasėse – į A2 kalbos mokėjimo lygį pagal Bendruosius Europos kalbų metmenis. Tėvai (globėjai) mokiniui iki 14 metų parenka, o mokinys nuo 14 metų su tėvų (globėjų) sutikimu pats renkasi antrąją užsienio kalbą (rusų, prancūzų arba vokiečių), siūlomą progimnazijos; 
66.5. užsienio kalbas keisti galima tik tuo atveju, jei mokinys yra atvykęs iš kitos Lietuvos ar užsienio mokyklos ir šiuo metu progimnazija negali sudaryti mokiniui galimybės tęsti jo pradėtos kalbos mokymosi. Gavus mokinio tėvų (globėjų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus, vienerius mokslo metus jam skiriama viena papildoma užsienio kalbos pamoka per savaitę.
67. Gamtos mokslai: 
67.1.  gamtos mokslų mokymasis grindžiamas realiais arba virtualiais gamtamoksliniais gamtos reiškinių, procesų, objektų tyrimais, skiriant dėmesį dinamiškos tikrovės problemoms atpažinti ir spręsti, pirmiausia – lokaliu, vietos aplinkos ir bendruomenės lygmeniu, o įgijus patirties – Lietuvos ir globaliu lygmeniu. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir (ar) komandinis darbas;
67.2.  atliekant gamtamokslinius tyrimus naudojamasi turimomis mokyklinėmis priemonėmis, įrengta šiuolaikine laboratorija, STEAM klase,  taip pat lengvai buityje ir gamtoje randamomis ir (ar) pasigaminamomis priemonėmis, kilnojamosiomis ir virtualiosiomis laboratorijomis, edukacinėmis erdvėmis ir mokymosi ištekliais už progimnazijos ribų (mokslo parkų, universitetų, verslo įmonių laboratorijos, nacionaliniai parkai ir kt.);
67.3.  mokymasis grindžiamas tiriamojo pobūdžio metodais, dialogais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas; 
67.3.1.  ugdomi mokinių eksperimentiniai ir praktiniai įgūdžiai, skiriant ne mažiau kaip 30 procentų dalykui skirtų pamokų per mokslo metus;
67.3.2.  sudaryti sąlygas atlikti ilgiau trunkančius eksperimentinius darbus ar projektus organizuojant dvi gamtos mokslų pamokas viena po kitos, esant galimybei.
68. Matematika:
68.1.  organizuojant matematikos mokymąsi vadovaujamasi nacionalinių ir tarptautinių (TIMSS) mokinių pasiekimų tyrimų rezultatais ir rekomendacijomis;
68.2.  naudojamasi informacinėmis komunikacinėmis technologijomis, skaitmeninėmis mokomosiomis priemonėmis; 
69. Meninis ugdymas: meninio ugdymo srities dalykus sudaro privalomieji dailės ir  muzikos mokomieji dalykai. 
70. Technologijos: technologijų 5–8 klasių mokiniai mokomi kiekvienoje klasėje proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų. Technologijoms mokyti 5–7 klasėse skiriama po dvi pamokas per savaitę, 8 klasėje – 1 pamoka per savaitę. 
71. Informatika: informaciniam ugdymui mokyti 5–8 klasėse skiriama po 1 pamoką per savaitę.
72. Socialiniai mokslai: 
72.1. mokymasis per socialinių mokslų pamokas grindžiamas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas;
72.2. siekiant gerinti Alytaus miesto, regiono ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų organizuoti netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudotis virtualiosiomis mokymosi aplinkomis;
72.3. istorijos 5–6 klasės turinyje integruoti Europos ir Lietuvos istorijos epizodus;
72.4. laisvės kovų istorijai mokyti skiriama ne mažiau kaip po tris istorijos pamokas 5–8 klasėse; 
72.5. pilietiškumas ugdomas pamokų, projektų, pilietiškumo akcijų, būrelių, klasių valandėlių, progimnazijos organizuojamų švenčių ir renginių metu;
72.6. į istorijos, geografijos, pilietiškumo ugdymo pagrindų dalykų turinį integruoti: Lietuvos ir pasaulio realijas, nacionalinio saugumo ir gynybos pagrindų temas, tokias kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.
73. Fizinis ugdymas:
73.1.  fizinio ugdymo pamokoms  skiriamos 3 valandos per savaitę;
73.2.  specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą; tėvų (globėjų) pageidavimu mokiniai gali lankyti sveikatos grupes ne mokykloje;
73.3.  parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas; 
73.4.  mokiniai, atleisti nuo fizinio ugdymo pamokų dėl sveikatos ir laikinai dėl ligos, progimnazijos skaitykloje žaidžia šaškėmis, šachmatais, mokosi individualiai. 
74. Gyvenimo įgūdžiai: ugdymas organizuojamas vadovaujantis Gyvenimo įgūdžių bendrąja programa, kurioje siekiama pasirengti gyvenimui, suteikti mokiniams galimybę įgyti žinių, nuosekliai ugdyti vertybes, nuostatas, elgesį, kuris padės laiku atpažinti įvairius gyvenime kylančius iššūkius ir juos įveikti savarankiškai arba ieškant, suteikiant pagalbą ir pasiruošti visaverčiam gyvenimui.
75. STEAM įgyvendinimas: 
75.1. gamtos mokslų, informatikos, matematikos bei  mokinių kūrybiškumo, iniciatyvumo  ir verslumo stiprinimas;
75.2. dalykų mokytojai su mokiniais pasirinktinai mokslo metų eigoje vykdo STEAM projektus;
75.3. mokiniai supažindinami su STEAM krypties profesijomis organizuojamų išvykų, edukacijų,  susitikimų metu.

V SKYRIUS
MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

PIRMASIS SKIRSNIS 
PAGRINDINIAI UGDYMO ORGANIZAVIMO PRINCIPAI

76. Mokykla pasirengusi užtikrinti visų mokinių įtrauktį į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą.
77. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“. 
78. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:
78.1.  mokinio mokymosi ir švietimo pagalbos poreikius;
78.2.  formaliojo švietimo programą;
78.3.  mokymosi formą ir mokymo proceso organizavimo būdą;
78.4.  švietimo pagalbos specialistų, mokyklos vaiko gerovės komisijos, pedagoginių psichologinių rekomendacijas.
79. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą. Sudaromi individualūs tvarkaraščiai, derantys su klasės, kurioje mokinys mokosi, tvarkaraščiu. 
84. Mokykla, rengdama individualų ugdymo planą mokiniui ir vadovaudamasi Bendraisiais ugdymo planais, gali:
84.1. keisti specialiųjų pratybų ir individualiai pagalbai skiriamų valandų (pamokų) skaičių;
84.2.  keisti pamokų trukmę, dienos ugdymo struktūrą, siekdama individualiame ugdymo plane numatytų tikslų; 
84.3. formuoti nuolatines ar laikinąsias grupes, pogrupius iš tų pačių ar skirtingų klasių mokinių; 
84.4. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
84.5. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus; pamokas skirti lietuvių kalbai ir literatūrai mokyti – mokiniui, besimokančiam mokykloje, kurioje įteisintas mokymas tautinės mažumos kalba, dvikalbystei ugdyti turinčiajam klausos sutrikimą;
84.6.   nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti, kurčiųjų dvikalbystei ugdyti;  
84.7.  nemokyti muzikos turinčiojo klausos sutrikimą (išskyrus nežymų);
84.8. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą;
84.9. dėl socialinių-pilietinių veiklų atlikimo priimti individualius sprendimus, atsižvelgiant į mokinio galias, gebėjimus: individualiai parinkti veiklas ir jų teikėjus, siūlyti jas atlikti mokykloje arba dėl asmens galių atleisti nuo jų.
84.10. rengiant individualų ugdymo planą, mokytojai turėtų bendradarbiauti su švietimo pagalbos specialistais, gauti nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;
84.11. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;
84.12. sudarant tvarkaraščius individualiam ugdymo planui įgyvendinti, turi būti užtikrintos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);
84.13. užtikrinti, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).
84.14. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų Vaiko gerovės komisijos narių rekomendacijas. 
ANTRASIS SKIRSNIS
MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS

85. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.
86. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje.

TREČIASIS SKIRSNIS
ŠVIETIMO PAGALBOS TEIKIMAS

87. Švietimo pagalba, ją teikiantys specialistai, tikslai ir intensyvumas mokiniui numatoma mokinio individualaus ugdymo plane. 
88. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbą, padeda mokiniui ugdytis, sudaryti sąlygas mokytis ir užtikrinti jo gerovę.  
89. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
90. Švietimo pagalbos teikimo formos parenkamos mokiniui individualiai, jos gali būti specialiosios pratybos, konsultacijos, pagalba ugdymosi veiklose ir kt.
91. Specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, gali būti vykdomos individualiai ar grupėmis (2–8 mokiniai).
KETVIRTASIS SKIRSNIS
MOKYMAS NAMUOSE

92.  Mokymą namuose savarankišku ar nuotoliniu mokymo proceso organizavimo būdu organizuoja mokykla pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui. 
93. Mokiniui, kuris mokosi pagal:
93.1. pritaikytą pradinio ugdymo programą, vadovaujantis Bendrųjų ugdymo planų 54 punktu: 
93.1.1. galima skirti 70 ir daugiau pamokų per dvejus mokslo metus specialiajai pedagoginei pagalbai teikti;
93.1.3. mokiniui su vidutiniu, žymiu ir labai žymiu intelekto sutrikimu, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiajai pedagoginei pagalbai teikti;
93.2. pritaikytą pagrindinio ugdymo programą, mokyti namuose mokykla skiria pamokų, vadovaudamasi Bendrųjų ugdymo planų 54.2 punktu, iš jų iki 72 pamokų per metus gali skirti specialiosioms pamokoms, specialiosioms pratyboms ar konsultacijoms; 
93.3. mokiniui, besimokančiam namuose, sudaromos galimybės dalyvauti mokyklos organizuojamose neformaliojo vaikų švietimo programose.

